b'\n_START_ARTICLE_\n\xc5\xbdalostinka\n_START_SECTION_\nVsebina\n_START_PARAGRAPH_\nV \xc5\xbealostinkah pesnik izra\xc5\xbea \xc5\xbealost zaradi ne\xc4\x8desa, kar je za vedno izgubil. Opeva lahko izgubljeno mladost, sre\xc4\x8dna otro\xc5\xa1ka leta, izgubljeno ljubezen. Motivi elegij so razovrstni: ljubezenski, politi\xc4\x8dni, domoljubni, socialni, moralisti\xc4\x8dni, refleksivni. Po vsebini tako elegije delimo na ljubezenske, domovinske, politi\xc4\x8dne...\n_START_SECTION_\nIzvor\n_START_PARAGRAPH_\nIzvorno je elegija pomenila vsakr\xc5\xa1no pesem, spisano v elegi\xc4\x8dnem distihu, po katerem je dobila tudi ime. Vse do Ovidija elegija ni bila vsebinsko ali motivno opredeljena, marve\xc4\x8d je veljala le za formalno pesni\xc5\xa1ko opredelitev; torej je \xc5\xa1lo za formalno natan\xc4\x8dno dolo\xc4\x8deno pesni\xc5\xa1ko obliko._NEWLINE_Z Ovidijevimi \xc5\xbdalostinkami iz Ponta (Tristia ex Ponto) elegija prvi\xc4\x8d dobi vsebinsko opredelitev \xc5\xbealostinke (pesem, ki je po svoji vsebini \xc5\xbealostna, melanholi\xc4\x8dna, vsebuje hrepenenje), ki se ohrani vse do dana\xc5\xa1njih dni.\n_START_SECTION_\nOblika\n_START_PARAGRAPH_\nIzvorne starogr\xc5\xa1ke in rimske elegije so napisane v elegi\xc4\x8dnem distihu, verzu, sestavljenem iz kombinacije daktilskega heksametra in daktilskega pentametra. Ta oblika se ohranja tudi pri Ovidiju._NEWLINE_Danes velja, da je \xc5\xbealostinka po zunanji obliki obi\xc4\x8dajno svobodna. \xc5\xbdalostinke tako obstajajo v razli\xc4\x8dnih verzih in kiti\xc4\x8dnih oblikah, tudi v ritmizirani prozi. Recitirali so jih ob spremljavi na pi\xc5\xa1\xc4\x8dal.\n_START_SECTION_\nAvtorji\n_START_PARAGRAPH_\nPesni\xc5\xa1ka oblika je gr\xc5\xa1kega izvora. Med glavne pesnike gr\xc5\xa1kih elegij sodijo Solon, Teognis, Kalimahos, Mimnermos, pri Rimljanih Propercij, Tibul in Ovidij._NEWLINE_Od predromantike dalje so elegije, \xc5\xbee v sodobnem pomenu \xc5\xbealostinke, med drugim pisali tudi Johann Wolfgang von Goethe, Friedrich Schiller, Percy Bysshe Shelley, John Keats, Alphonse de Lamartine, Giacomo Leopardi in Rainer Maria Rilke._NEWLINE_V slovenski knji\xc5\xbeevnosti je \xc5\xbealostinke pisal predvsem France Pre\xc5\xa1eren (Slovo od mladosti, elegiji za Matijo \xc4\x8copa in Andreja Smoleta). Tudi Josip Stritar, Simon Gregor\xc4\x8di\xc4\x8d, Oton \xc5\xbdupan\xc4\x8di\xc4\x8d in Niko Grafenauer'